Document ID: 32008D0845

DEĊIŻJONI TAL-KUNSILL
ta' l-24 ta' Ottubru 2008
dwar l-aġġustament tal-indenizzi mħallsa lill-membri u s-sostituti tal-Kumitat Ekonomiku u Soċjali Ewropew
(2008/845/KE, Euratom)
IL-KUNSILL TAL-UNJONI EWROPEA
Wara li kkunsidra t-Trattat li jistabbilixxi l-Komunità Ewropea, u b’mod partikolari r-raba’ subparagrafu tal-Artikolu 258 tiegħu,
Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b’mod partikolari r-raba’ subparagrafu tal-Artikolu 166 tiegħu,
Wara li kkunsidra t-talba mill-Kumitat Ekonomiku u Soċjali Ewropew tad-9 ta’ Settembru 2008,
Filwaqt li l-ammont ta’ indennizzi mħallsa ta’ kuljum lill-membri u s-sostituti tal-Kumitat Ekonomiku u Soċjali Ewropew, stipulati fid-Deċiżjoni 81/121/KEE (1) għandu jiġi addattat,
IDDEĊIEDA KIF ĠEJ:
Artikolu 1
L-Artikolu 2 tad-Deċiżjoni 81/121/KEE għandu jiġi sostitwit b’dan li ġej:
“Artikolu 2
1. L-indennizz ta’ kuljum se jkun ta’:
-
EUR 145 għall-membri u s-sostituti.
2. L-indennizz ta’ kuljum għal kull jum ta’ laqgħa se jkun ta’:
-
EUR 233 għall-membri u s-sostituti.
3. Fejn il-benefiċjarju jforni prova sodisfaċenti li jkun għamel spiża biex għadda l-lejl fil-post tax-xogħol, huwa jitħallas indennizz supplimentari ta’ kuljum ta’ EUR 34.”
Artikolu 2
Din id-Deċiżjoni ser tidħol fis-seħħ fl-24 ta' Ottubru 2008.
Magħmula fil-Lussemburgu, 24 ta’ Ottubru 2008.

Labels: 9
15